CELEX: 32010R0334
Language: sl
Date: 2010-04-22 00:00:00
Title: Uredba Komisije (EU) št. 334/2010 z dne 22. aprila 2010 o spremembi Uredbe (ES) št. 721/2008 glede sestave krmnega dodatka (Besedilo velja za EGP)

23.4.2010   
            
            
               SL
            
            
               Uradni list Evropske unije
            
            
               L 102/21
            
         UREDBA KOMISIJE (EU) št. 334/2010
   z dne 22. aprila 2010
   o spremembi Uredbe (ES) št. 721/2008 glede sestave krmnega dodatka
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 721/2008 (2) dovoljuje za pripravek rdeče, s karotenoidom bogate bakterije Paracoccus carotinifaciens kot krmnega dodatka za lososa in postrv do 15. avgusta 2018. Navedeni krmni dodatek je razvrščen v kategorijo „senzorični dodatki“, funkcionalna skupina „a (ii). barvila; snovi, ki, če z njimi krmimo živali, dodajo barvo živilu živalskega izvora“.
            
         
               (2)
            
            
               Komisija je prejela zahtevek za vnos spremembe pogojev avtorizacije glede sestave krmnega dodatka. Temu zahtevku so bili priloženi ustrezni podporni podatki. Komisija je zahtevek poslala na Evropsko agencijo za varnost hrane („Agencija“).
            
         
               (3)
            
            
               Agencija je v mnenju iz januarja 2010 sklenila, da zahtevana sprememba ne bi vplivala na varnost in učinkovitost proizvoda (3).
            
         
               (4)
            
            
               Ocena spremenjenega pripravka kaže, da so pogoji za dovoljenje iz člena 5 Uredbe (ES) št. 1831/2003 izpolnjeni.
            
         
               (5)
            
            
               Uredbo (ES) št. 721/2008 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V prilogi k Uredbi (ES) št. 721/2008 se v tretjem stolpcu, „Sestava, kemijska formula, opis, analitska metoda“,
   
                
            
            
               besedilo:
               
                           „—
                        
                        
                           10–15 g/kg adonirubina,
                        
                     
                           —
                        
                        
                           3–5 g/kg kantaksantina“
                        
                     
         
                
            
            
               nadomesti z besedilom
               
                           „—
                        
                        
                           7–15 g/kg adonirubina,
                        
                     
                           —
                        
                        
                           1–5 g/kg kantaksantina“.
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. aprila 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 198, 26.7.2008, str. 23.
   
      (3)  The EFSA Journal (2010); 8(1):1428.